AIŠKINAMASIS RAŠTAS

Dėl sutikimo priimti turtą pagal dovanojimo sutartį

1. Parengto tarybos sprendimo projekto tikslai ir uždaviniai:

Parengto sprendimo projekto tikslas – sutikti priimti Molėtų rajono savivaldybės nuosavybėn pagal dovanojimo sutartį Molėtų rajono savanorių ugniagesių draugijos (toliau – Draugija) nuosavybės teise priklausantį turtą.

1. Siūlomos teisinio reguliavimo nuostatos:

Sprendimu teisinio reguliavimo nuostatos nėra nustatomos.

1. Laukiami rezultatai:

Molėtų rajono savivaldybės administracija perduos turtą pagal panaudos sutartį Priešgaisrinės apsaugos ir gelbėjimo departamentui valstybinės (valstybės perduotai savivaldybėms) funkcijos – priešgaisrinė sauga – įgyvendinimui.

4. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai.

Molėtų rajono savivaldybės tarybai 2023-09-07 tarybos posėdyje pritarus dalyvavimui bandomajame modelyje „Bendra priešgaisrinės saugos užtikrinimo sistema – kokybiška ir patikima pagalba nelaimės atveju“ ir Jungtinės veiklos sutarties sudarymui tarp Lietuvos Respublikos vidaus reikalų ministerijos, Priešgaisrinės apsaugos ir gelbėjimo departamento prie Vidaus reikalų ministerijos ir Molėtų rajono savivaldybės 2023-09-12 buvo pasirašyta Jungtinės veiklos sutartis (toliau -Sutartis) Nr. 1S-186/a14-341. Sutarties tikslas – konsoliduojant valstybinės priešgaisrinės gelbėjimo tarnybos ir Molėtų rajono ugniagesių tarnybos veiklą, užtikrinti kokybišką valstybinės (valstybės perduotai savivaldybėms) priešgaisrinės saugos funkcijos vykdymą ir jos tęstinumą, perimant Molėtų UT materialinius ir žmogiškuosius išteklius bei funkcijas.

Vadovaujantis sutartimi priešgaisrinės saugos funkcijos perimtos nuo 2023 m. spalio 1 d. 2023 m. spalio 4 d. Molėtų rajono savivaldybės turto panaudos sutartimi Nr. T6 (13.1.33)-8/6-484/2023 (6.2E) savivaldybės turtas, reikalingas valstybinės (valstybės perduotai savivaldybėms) funkcijos – priešgaisrinė sauga – įgyvendinimui, perduotas Priešgaisrinės apsaugos ir gelbėjimo departamentui.

2023 m. rugsėjo 28 d. gautas Molėtų rajono savanorių ugniagesių draugijos (toliau – Draugija) pasiūlymas Molėtų rajono savivaldybei padovanoti Draugijai nuosavybės teise priklausantį turtą. Minėtas turtas Draugijai nereikalingas.

Priėmus šį sprendimą, turtas bus perduotas Priešgaisrinės apsaugos ir gelbėjimo departamentui priešgaisrinės saugos funkcijos vykdymui.